**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΣΑΜΟΘΡΑΚΗΣ**

**Aρ. Πρωτ. 5601/6-11-2019**

**ΑΠΟΣΠΑΣΜΑ**

**Από το Πρακτικό 20/6-11-2019 της έκτακτης συνεδρίασης της Οικονομικής επιτροπής του Δήμου Σαμοθράκης**

Στη Σαμοθράκη, σήμερα, 6-11-2019 και ώρα 14:30 στο Δημοτικό Κατάστημα του Δήμου Σαμοθράκης συνήλθε σε έκτακτη συνεδρίαση η Οικονομική Επιτροπή , ύστερα από την 5577/4-11-2019 πρόσκληση του Προέδρου, που επιδόθηκε νόμιμα με αποδεικτικό στους συμβούλους, σύμφωνα με το άρθρο 75 του Ν.3852/10.

**ΘΕΜΑ: 1Ο «Έγκριση κατεπείγοντος χαρακτήρα των θεμάτων της έκτακτης συνεδρίασης».**

**Αρίθμ. Απόφαση: 115**

Αφού διαπιστώθηκε νόμιμη απαρτία- καθώς σε σύνολο επτά (7) μελών παρόντα ήταν τα παρακάτω έξι (6) μέλη:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Τερζή Αναστασία- Αντιπρόεδρος | 1.Γαλατούμος Νικόλαος- Πρόεδρος |
| 2.Καραμήτσου Κατερίνα - Μέλος |  |
| 3. Γρηγόραινας Ιωάννης- Μέλος |  |
| 4. Αντωνάκη –Μόραλη Χρυσάνθη - Μέλος | (Δεν προσήλθαν αν και κλήθηκαν νόμιμα) |
| 5. Βίτσας Αθανάσιος- Μέλος |  |
| 6.Σαράντος Γεώργιος -Μέλος |  |
|  |  |

Τα πρακτικά τηρήθηκαν από την υπάλληλο του Δήμου Βραχιώλια Ευαγγελία.

Ο Πρόεδρος ύστερα από την διαπίστωση της απαρτίας ανέφερε τα εξής:

Σας γνωρίζω ότι μετά την ανάγκη να εκπροσωπηθεί νομικά ο Δήμος για την υπόθεση (στασίδι Αποστόλου Παύλου) Πρίντζου Αθανασίου η οποία εκδικάζεται 8-11-2019 Σαμοθράκη και θα πρέπει να γίνει ανάθεση σε δικηγόρο, συγκαλέσαμε έκτακτη συνεδρίαση για την συζήτηση του θέματος , όπως αναφέρετε στην αρίθμ.Πρωτ:.5577/4-11-2019

 πρόσκληση του Προέδρου και την λήψη των σχετικών αποφάσεων σύμφωνα με τις διατάξεις του άρθρου **75 του Ν. 3852/2010.**

**Η Οικονομική Επιτροπή αφού άκουσε την εισήγηση του Προέδρου και έλαβε υπόψη το γεγονός ότι είναι ζωτικής σημασίας να προχωρήσει το εν λόγω θέμα**,

 **ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον κατεπείγοντα χαρακτήρα των θεμάτων της 20ης έκτακτης συνεδρίασης της Οικονομικής Επιτροπής όπως αναφέρονται στην αρίθμ. Πρ

ωτ.: 5577/4-11-2019 πρόσκληση του Προέδρου ως εξής:

**1.Περί ορισμού πληρεξουσίου δικηγόρου για υποθέσεις του Δήμου.**

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο ΠΡΟΕΔΡΟΣ ΤΑ ΜΕΛΗ

ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ

 ΑΚΡΙΒΕΣ ΑΠΟΣΠΑΣΜΑ

 Ο ΠΡΟΕΔΡΟΣ

 Γαλατούμος Νικόλαος

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΣΑΜΟΘΡΑΚΗΣ**

**Aρ. Πρωτ. 5602/6-11-2019**

**ΑΠΟΣΠΑΣΜΑ**

**Από το Πρακτικό 20/6-11-2019 της έκτακτης συνεδρίασης της Οικονομικής επιτροπής του Δήμου Σαμοθράκης**

Στη Σαμοθράκη, σήμερα, 6-11-2019 και ώρα 14:30 στο Δημοτικό Κατάστημα του Δήμου Σαμοθράκης συνήλθε σε έκτακτη συνεδρίαση η Οικονομική Επιτροπή , ύστερα από την 5577/4-11-2019 πρόσκληση του Προέδρου, που επιδόθηκε νόμιμα με αποδεικτικό στους συμβούλους, σύμφωνα με το άρθρο 75 του Ν.3852/10.

**ΘΕΜΑ 2o: Περί ορισμού πληρεξουσίου δικηγόρου για υποθέσεις του Δήμου Σαμοθράκης.**

 **Aριθμ. Απόφ. :116**

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω μέλη:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Τερζή Αναστασία- Αντιπρόεδρος | 1.Γαλατούμος Νικόλαος- Πρόεδρος |
| 2.Καραμήτσου Κατερίνα - Μέλος |  |
| 3. Γρηγόραινας Ιωάννης- Μέλος |  |
| 4. Αντωνάκη –Μόραλη Χρυσάνθη - Μέλος | (Δεν προσήλθαν αν και κλήθηκαν νόμιμα) |
| 5. Βίτσας Αθανάσιος |  |
| 6.Σαράντος Γεώργιος |  |
|  |  |

Τα πρακτικά τηρήθηκαν από την κ. Βραχιώλια Ευαγγελία. Τον Πρόεδρο Κο Γαλατούμο Νικόλαο που απουσιάζει σε ταξίδι στο εξωτερικό αναπληρώνει η Αντιπρόεδρος Τερζή Αναστασία.

Με την περίπτωση ιε της παρ.1 του άρθρου 72 του Ν.3852/10 ορίζεται ότι η Οικονομική Επιτροπή αποφασίζει για την πρόσληψη πληρεξουσίου δικηγόρου και για την ανάκληση της πληρεξουσιότητάς του, σε όσους δήμους, είτε δεν έχουν προσληφθεί δικηγόροι, με μηνιαία αντιμισθία, είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια

Μπορεί, επίσης, να αναθέτει την παροχή γνωμοδοτήσεων, μόνον εφόσον δεν έχουν προσληφθεί δικηγόροι, με μηνιαία αντιμισθία.

Στο Δήμο μας έχουν προκύψει :1.Η παράσταση ενώπιων του Τριμελούς Εφετείου Θράκης κατά την δικάσιμο της 8-11-2019 και αντίκρουση της από 22-2-2019 έφεση του Αθανασίου Πρίντσου , για τα οποία απαιτείται η πρόσληψη πληρεξουσίου δικηγόρου και επειδή δεν έχουν προσληφθεί δικηγόροι, με μηνιαία αντιμισθία στο Δήμο, (είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια), προτείνω την πρόσληψη ως πληρεξούσιου δικηγόρου για την ανωτέρω υπόθεση την Σιδηροπούλου Ζωή .

Σύμφωνα με τις διατάξεις των άρθρων **91** παραγρ.**1** , **92** παραγρ.**1** και **98** παραγρ.**1** του **ν.δ/τος 3026/1954** «περί του Κώδικος των Δικηγόρων»:

« Ο Δικηγόρος δικαιούται να λάβει παρά του εντολέως αυτού, πλην της δαπάνης δικαστηριακής ή άλλης την οποίαν εξ ιδίων κατέβαλε και αμοιβήν διά πάσαν εργασίαν αυτού δικαστικήν ή εξώδικον.» (**91 παραγρ.1)**

«Τα της αμοιβής του Δικηγόρου ορίζονται ελεύθερα με έγγραφη **συμφωνία** τούτου και του εντολέως του ή του αντιπροσώπου αυτού, η οποία περιλαμβάνει είτε την όλη διεξαγωγή της δίκης είτε μέρος ή κατ` ιδίαν πράξεις αυτής ή κάθε άλλης φύσεως νομικές εργασίες, οριζόμενες από διατάξεις αναγκαστικού δικαίου ως υποχρεωτικές ελάχιστες αμοιβές για την παροχή δικηγορικών υπηρεσιών σχετιζομένων με την έναρξη και διεξαγωγή δίκης ή διαδικασίας εκούσιας δικαιοδοσίας, καθώς και για τη διενέργεια εξωδικαστικών νομικών εργασιών, παύουν να ισχύουν.

 Στην περίπτωση **που δεν προκύπτει ύπαρξη έγκυρης έγγραφης συμφωνίας** περί αμοιβής για την παροχή δικηγορικών υπηρεσιών σχετιζομένων με την έναρξη και διεξαγωγή δίκης ή διαδικασίας εκούσιας δικαιοδοσίας, **ισχύουν οι οριζόμενες σύμφωνα με τα κατωτέρω νόμιμες αμοιβές**. Με βάση τις νόμιμες αμοιβές διενεργείται από τα Δικαστήρια η επιδίκαση δικαστικών εξόδων, καθώς και η εκκαθάριση πινάκων δικηγορικών αμοιβών **στην περίπτωση που δεν προκύπτει έγκυρη έγγραφη συμφωνία περί αμοιβής**, σύμφωνα με τα οριζόμενα στο άρθρο 178 παράγραφος 1. Επίσης βάσει αυτών προσδιορίζεται η αμοιβή του διοριζόμενου δικηγόρου υπηρεσίας επί παροχής νομικής βοήθειας σύμφωνα με το ν. 3226/2004 (ΦΕΚ 24 Α`) ή επί διορισμού δικηγόρου κατά το άρθρο 200 του Κ.Πολ.Δ. σε περίπτωση παροχής ευεργετήματος πενίας ή επί αυτεπάγγελτου διορισμού δικηγόρου σε ποινικές υποθέσεις.

 Όπου στις διατάξεις των άρθρων 98-102, 104-123. 125-134, 139-156, 167 και 169 του παρόντος Κώδικα, καθώς και σε οποιαδήποτε άλλη διάταξη νόμου που περιέχει ρύθμιση περί αμοιβής για την παροχή δικηγορικών υπηρεσιών σχετιζομένων με την έναρξη και διεξαγωγή δίκης ή διαδικασίας εκούσιας δικαιοδοσίας, **γίνεται αναφορά σε «ελάχιστα όρια αμοιβών» ή «ελάχιστες αμοιβές» ή «αμοιβές», νοούνται εφεξής οι «νόμιμες αμοιβές» κατά την έννοια των προηγούμενων εδαφίων**.

Από τις οριζόμενες στην κ.υ.α. υπ` αριθμ. 1117864/2297/Α0012/7.12.2007 (ΦΕΚ 2422 Β`) ως υποχρεωτικές «ελάχιστες αμοιβές», **εξακολουθούν να ισχύουν**, αλλά εφεξής ως «νόμιμες αμοιβές» κατά τη ρύθμιση των προηγούμενων εδαφίων, μόνον εκείνες (του Κεφαλαίου Ι «Παραστάσεις σε Δικαστήρια»), οι οποίες αναφέρονται στην παροχή δικηγορικών υπηρεσιών σχετιζομένων με την έναρξη και διεξαγωγή δίκης ή διαδικασίας εκούσιας δικαιοδοσίας…….» (διάταξη της παρ.1 του άρθρου 92 του Κώδικα Δικηγόρων, όπως αντικαταστάθηκε από το άρθρο 8 παρ.6α Ν.3919/2011)

«Εν ελλείψει ειδικής συμφωνίας, το ελάχιστον ποσόν της αμοιβής του Δικηγόρου ορίζεται κατά τας διατάξεις των επομένων άρθρων αυξανόμενον κατά την κρίσιν του δικαστού ή του δικαστηρίου, αναλόγως της επιστημονικής εργασίας, της αξίας και του είδους της διεκπεραιωθείσης υποθέσεως, του καταναλωθέντος χρόνου, της σπουδαιότητας της διαφοράς, των ιδιαζουσών αυτή περιστάσεων και εν γένει των καταβληθεισών δικαστικών ή εξωδίκων ενεργειών.» (**98 παραγρ.1)**

Σύμφωνα με τις διατάξεις των άρθρων **91 παραγρ.1**, **92 παραγρ.1** και **98 παραγρ.1** του ν.δ/τος 3026/1954 «περί του Κώδικος των Δικηγόρων» (ΦΕΚ 235 Α΄) σε περίπτωση ανάθεσης από Ο.Τ.Α. εντολής σε δικηγόρο για υπεράσπιση των συμφερόντων του, είτε δικαστικά είτε εξώδικα **τα προβλεπόμενα νόμιμα όρια αμοιβής είναι τα μόνα υποχρεωτικά για Δήμο** (βλ. και την υπ’ αριθμ. 1085081/1473/Α 0012/24.9.2003 κοινή απόφαση των Υπουργών Οικονομίας και Οικονομικών και Δικαιοσύνης ΦΕΚ τ.Β 1960/31.12.2003 που ορίζει τις ελάχιστες αμοιβές των δικηγόρων), **εκτός αν**, λόγω της σοβαρότητας ή της ιδιαιτερότητας της συγκεκριμένης υπόθεσης, **συμφωνηθεί μεγαλύτερη αμοιβή**, η οποία όμως δεν πρέπει να υπερβαίνει τα κατά περίπτωση εύλογα όρια, για να μπορεί να χαρακτηρισθεί ως λειτουργική δαπάνη.. **(Πράξη Ι Τμήματος 77/2008)**

Από 1/1/2008 και μέχρι σήμερα ισχύει ο πίνακας ελάχιστων αμοιβών (πλέον νόμιμων αμοιβών) δικηγόρων που ορίζει η [**ΚΥΑ**](http://192.168.0.1:81/www.dimosnet.gr/website/images/site/2/12190_2007-pol-1146.doc) **Αρ. Πρωτ.: 1117864/2297/ A0012/2007 (ΠΟΛ 1146)**

Με βάση τα παραπάνω θα καθοριστεί και η αμοιβή της δικηγόρου Σιδηροπούλου Ζωή.

Με βάση τα παραπάνω σας καλώ να ψηφίσουμε σχετικά.

Η Οικονομική επιτροπή αφού άκουσε τον Πρόεδρο και έλαβε υπόψη της

* την περίπτωση ιε της παρ.1 του άρθρου 72 του Ν.3852/2010
* την παρ. 3 του άρθρου 281 του Ν.3463/06
* το γεγονός ότι στο Δήμο δεν έχουν προσληφθεί δικηγόροι, με μηνιαία αντιμισθία στο Δήμο, (είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια)
* τον Κώδικα περί Δικηγόρων

**ΑΠΟΦΑΣΙΖΕΙ ΟΜΟΦΩΝΑ**

**Α.** Αναθέτει τον χειρισμό της υπόθεσης : Την παράσταση ενώπιων του Τριμελούς Εφετείου Θράκης κατά την δικάσιμο της 8-11-2019 για αντίκρουση της από 22-2-2019 έφεσης του Αθανασίου Πρίντσου και σε οποιοδήποτε μετ’ αναβολής αυτής στην δικηγόρο, Σιδηροπούλου Ζωήτην οποία προσλαμβάνει ως πληρεξούσιο δικηγόρο της παραπάνω υπόθεσης.

**Β.** Ο καθορισμός της αμοιβής του παραπάνω δικηγόρου θα γίνει με βάση τις νόμιμες δικηγορικές αμοιβές, όπως προσδιορίζονται από την προαναφερόμενη ισχύουσα ΚΥΑ.

Αφού αναγνώστηκε το πρακτικό αυτό υπογράφεται ως ακολούθως.

|  |  |
| --- | --- |
| Ο ΠΡΟΕΔΡΟΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ | ΤΑ ΜΕΛΗ |

ΑΚΡΙΒΕΣ ΑΝΤΙΓΡΑΦΟ

Ο ΔΗΜΑΡΧΟΣ

Βίτσας Αθανάσιος